Elevii Școlii Gimnaziale Berchișești vor primi în continuare un suport alimentar
Școala Gimnazială Berchișești este inclusă în Programul-pilot care prevede acordarea unui suport alimentar elevilor încă din noiembrie 2022, alături de alte 450 de unități de învățământ preuniversitar de stat. De atunci, copiii noștru au primit zilnic, gratuit, un suport alimentar constând într-un pachet alimentar, în limita valorii de 15 lei/beneficiar, inclusiv TVA.
La cererea motivată a părinților/reprezentantului legal, formulată în scris și susținută de un document-suport, înregistrată la secretariatul unității de învățământ în care este înmatriculat preșcolarul/elevul, preșcolarii și elevii care, din considerente de natură medicală, culturală sau religioasă nu pot beneficia de masa caldă sau, după caz, de pachetul alimentar, beneficiază de trei produse alimentare adecvate situației acestora, în limita valorii zilnice. În cazul preșcolarilor și al elevilor care din considerente de natură culturală sau religioasă nu pot beneficia de masa caldă sau, după caz, de pachetul alimentar, documentul-suport este reprezentat de declarația pe propria răspundere a părinților/reprezentantului legal.
Programul a fost extins de către Guvern și pentru viitorul an școlar, unitatea noastră de învățământ primind confirmarea că este parte componentă a acestuia, alături de alte comune din județul Suceava.